Alt for få af de flygtninge, der har kæmpet sig til Danmark, ender med at komme ud på arbejdsmarkedet. Derfor holdt Odder Kommune mandag en matchmaking-dag, hvor lokale virksomhedsledere mødtes med flygtninge i håb om at få dem integreret på arbejdsmarkedet.

- Jeg ønsker kun at få et godt fuldtidsarbejde, så jeg kan tjene penge, og begynde mit liv, siger Abdel Allaf, der er flygtet fra Syrien.

Kun 4,2 procent af de flygtninge i den arbejdsdygtige alder, der fik ophold i 2013, havde efter to år i landet fundet et regulært job, viser tal fra Dansk Arbejdsgiverforening (DA).